recursal/SuperWikiNEXT-32B huggingface dataset:
משחק התפקידים **פאת'פיינדר** הוא משחק תפקידים מז'אנר הפנטזיה, שיצא לאור באנגלית בשנת 2009, על ידי חברת פאיזו. המהדורה הראשונה של המשחק התבססה על מבוכים ודרקונים מהדורה 3.5. המהדורה השנייה של פאת'פיינדר יצאה לאור באוגוסט 2019, וכוללת שינויים ושיפורים לשיטה, שהפכו אותה לשונה מהותית ממהדורה 3.5.

היסטוריה
--------

חברת פאיזו הוציאה תוכן של מבוכים ודרקונים התואם למהדורה 3 ו-3.5, כולל המגזינים הרשמיים של השיטה: Dragon, Dungeon. בשנת 2007, החוזה בין פאיזו לחברת מכשפי החוף הופסק, לקראת ההשקה של המהדורה הרביעית של מבוכים ודרקונים.
עקב חששות לגבי העתיד של מבוכים ודרקונים ועצמאות החברה, החליטה פאיזו ליצור את משחק התפקידים פאת'פיינדר, שהוכרז במרץ 2008 ועבר תהליך פלייטסט ציבורי שנמשך כשנה. השיטה יצאה לאור באוגוסט 2009.

יש מספר הבדלים בחוקים בין פאת'פיינדר לבין מבוכים ודרקונים 3.5, עקב הרצון של פאיזו להפוך את מקצועות הבסיס ליותר מעניינים ולפשט את השיטה באופן יחסי למהדורה 3.5. עם זאת, השיטה שומרת על תאימות לאחור, כך שניתן בהמרות פשוטות יחסית להשתמש בתוכן של מבוכים ודרקונים 3.5 עם פאת'פיינדר ולהפך.

בשנת 2018 הוכרזה המהדורה השנייה של פאת'פיינדר, שגם היא עברה תהליך של פלייטסט פומבי. באוגוסט 2019 יצאה לאור המהדורה השנייה באנגלית.

ההצלחה של השיטה
---------------

בשנים הראשונות של פאת'פיינדר, היא זכתה להצלחה רבה כשבאותה המהדורה הרביעית של מבוכים ודרקונים לא זכתה לאהדה בקרב שחקנים וותיקים. בחלק מהשנים עד 2014, פאת'פיינדר אף הייתה השיטה הנמכרת ביותר בארצות הברית.

מצב זה השתנה עם היציאה לאור של המהדורה החמישית של מבוכים ודרקונים ב-2014, כשהיא זכתה לשבחים רבים ושברה שיאי מכירות. בשלב זה המכירות של פאת'פיינדר ירדו מתחת למכירות של מבוכים ודרקונים. זהו אחד הגורמים להוצאה לאור של המהדורה השנייה, ביחד עם תחושה שהמכניקה של המהדורה הראשונה, שהתבססה על מהדורה 3.5 שיצאה לאור בשנת 2003, מיושנת.

המהדורה השנייה יצאה לאור באוגוסט 2019, וזכתה לביקורות חיוביות באתרים שונים.

פאת'פיינדר בישראל
-----------------

בשנת 2015, תרגמה חברת מאנקי-טיים את פאת'פיינדר לעברית, זאת לאחר שהמהדורה החמישית של מבוכים ודרקונים יצאה לאור, ולא הגיעו להסכם על תרגומה לעברית.

לשיטה יצאו חצי-תריסר ספרים בעברית והם:

* ספר החוקים הבסיסי.
* אוגדן המפלצות.
* מגילות העוצמה, הרפתקה בעולם המערכה איי הסערה
* קבר הלהבה הנצחית, הרפתקה בעולם המערכה גולאריון.
* אלופי האור, הרפתקה נוספת של איי הסערה, שהיא גם הרפתקת-המשך למגילות העוצמה.
* גיבורי הסערה, ספר ההרחבה הראשון בעברית לשיטה, שמציג מקצועות חדשים, גזעים נוספים ועוד.

קישורים חיצוניים
----------------

ויקישיתוף מדיה וקבצים בנושא **פאת'פיינדר** בוויקישיתוף
* אתר האינטרנט הרשמי של פאת'פיינדר
* הפונדק, תוכן מקורי של פאת'פיינדר – מכיל מאמרים וסקירות של פאת'פיינדר
* פורום לפאת'פיינדר, שבו ניתן לקבל מענה לשאלות ולפרסם הודעות.

הערות שוליים
------------

1. ↑  Pathfinder, פאת'פיינדר מול מבוכים ודרקונים, באתר הפונדק
2. ↑  Top 5 RPGs Compiled Charts 2004-Present, Morrus' Unofficial Tabletop RPG News (באנגלית)
3. ↑  תרגום פאת'פיינדר לעברית – ריאיון עם מאנקי טיים, באתר הפונדק
**פלורה מקנזי רובסון** (באנגלית: **Flora McKenzie Robson**;‏ 28 במרץ 1916 – 7 ביולי 1984) הייתה שחקנית תיאטרון, קולנוע וטלוויזיה בריטית.

ביוגרפיה
--------

היא סיימה בהצטיינות את האקדמיה המלכותית לאמנות הדרמה והחלה להופיע על הבמה ב-1921 אולם הקריירה שלה קרטעה כי נאמר לה שזקוקים לשחקניות יפות. בגיל 23 ויתרה על הבמה והחלה לעבוד כפקידת מחלקת רווחה. הבמאי טיירון גאתרי הכיר בכשרונה והזמין אותה להצטרף להפקה שלו של שש נפשות מחפשות מחבר מאת לואיג'י פירנדלו. הצלחתה בהצגה זו הזניקה את הקריירה הבמיתית שלה. היא הופיעה בעשרות הצגות בבריטניה ובארצות הברית.

רובסון גילמה במספר סרטים מלכות וקיסריות. פרסומה בבריטניה גדל לאחר שגילה את דמותה של אליזבת הראשונה בשני סרטים.

* "שרפה מעל אנגליה" לצידם של לורנס אוליביה וויויאן לי (1937)
* "נץ הים" לצידו של ארול פלין (1940).

קיסריות נוספות שגילמה:

* "עלייתה של קתרינה הגדולה" (1934) בתפקיד יליזבטה, קיסרית רוסיה לצידה של אליזבת ברגנר.
* 55 יום בפקינג (1963) בתפקיד צה שי, הקיסרית האלמנה של סין.

ב-1939 שיחקה בסרט "אנקת גבהים" לצידו של לורנס אוליבייה.

ב-1945 שיחקה בסרט "קיסר וקלאופטרה" לפי תסריט של ברנרד שו, כמשרתת של קלאופטרה (ויויאן לי).

באותה שנה שיחקה בסרט "Saratoga Trunk" בתור משרתת מהאיטי ב"השחרת פנים" לצידם של גרי קופר ואינגריד ברגמן. על תפקידה בסרט זה הייתה מועמדת לפרס אוסקר לשחקנית המשנה הטובה ביותר.

ב-1947 שיחקה בסרט "נרקיס שחור", ב-1972 שיחקה ב"עליסה בארץ הפלאות" בתור מלכת הלבבות. ב-1963 שיחקה כמסיונרית בסרט "שבע נשים". ב-1965 שיחקה בתור אם מנזר קתולי בסרט "אנשים מופלאים במכונות מעופפות".

ב-1964 השתתפה בסרט "תותחי בטאסי" לצידו של ריצ'רד אטנבורו.

ב-1966 השתתפה בסדרת הטלוויזיה "דייוויד קופרפילד" בתפקיד בטסי טרדווד.

ב-1978 שיחקה בסרט "עלובי החיים".

סרטה האחרון היה "התנגשות הטיטנים" (1981).

ב-1952 הוענק לה תואר קומנדר במסדר האימפריה הבריטית (CBE) שהועלה ב-1960 ל"דיים קומנדר" (DBE).

חיים אישיים
-----------

רובסון לא נישאה ולא הקימה משפחה. היא מתה בביתה בברייטון מסרטן בגיל 82. שתי אחיותיה, שילה ופלורה מתו באותה תקופה.

קישורים חיצוניים
----------------

ויקישיתוף מדיה וקבצים בנושא **פלורה רובסון** בוויקישיתוף

* פלורה רובסון, במסד הנתונים הקולנועיים IMDb (באנגלית)
* פלורה רובסון, באתר AllMovie (באנגלית)
* פלורה רובסון, במסד הנתונים הקולנועיים KinoPoisk (ברוסית)
* פלורה רובסון, באתר Discogs (באנגלית)
* פלורה רובסון באתר Internet Broadway Database
* פלורה רובסון, באתר "Find a Grave" (באנגלית)
* פלורה רובסון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007371912005171
* BNE: XX1476499
* BnF: cb140430399 (data)
* GND: 1170782884
* ISNI: 0000 0000 7824 6271
* LCCN: n82257116
* NLP: a0000003103582
* NTA: 069589100
* SNAC: w6j38xsb
* SUDOC: 176044663
* VIAF: 32199161
* WorldCat: lccn-n82257116

 |
**קורנל ווילד** (באנגלית: **Cornel Wilde**;‏ 13 באוקטובר 1913 - 16 באוקטובר 1989) היה שחקן קולנוע, במאי קולנוע ומפיק סרטים אמריקאי יהודי.

קורות חיים
----------

נולד בשם קורנל לאיוש וייס (Kornél Lajos Weisz) בעיר פרייבידזה (Prievidza) בהונגריה (כיום בסלובקיה) להורים יהודים. ב-1920 היגרה המשפחה לארצות הברית וכחלק מתהליך האמריקניזציה שונה שמו לקורנליוס לואיס ויילד. הוא למד רפואה בסיטי קולג' של ניו יורק, גמר שלוש שנים בהצטיינות וקבל מלגה לאוניברסיטת קולומביה אך החליט לפרוש. כמו כן עסק בסיף ועמד להצטרף לנבחרת הסיף של ארצות הברית לאולימפיאדת ברלין אך החליט לפרוש ולהתמסר למשחק. הוא ניצל את מיומנותו בסיף באחדים מסרטיו.

ויילד למד משחק והחל להופיע בתפקידים קטנים בברודוויי. הוא החל להופיע בסרטים ב-1937 בתפקידים קטנים. הפריצה הגדולה שלו הייתה בסרט שיר שייזכר - "A Song to Remember" על חיי פרדריק שופן ובו הופיע בתפקיד הראשי כשופן. תפקיד זה זיכה אותו במועמדות לפרס אוסקר לשחקן הטוב ביותר. ב-1941 הופיע בסרט "הרי הסיירה הגבוהים" עם המפרי בוגרט. ב-1947 הופיע בתפקיד ראשי בסרט "לנצח אמבר" בבימויו של אוטו פרמינגר.

לאחר מכן הופיע במספר סרטים אפלים: "Leave Her to Heaven" (בישראל נקרא "בצבת הקנאה") לצידה של ג'ין טירני (1945), "Road House"‏ (1948) ו-"Shockproof"‏ (1948, לצידה של אשתו הראשונה פטרישיה נייט).

ב-1952 שיחק בתפקיד ראשי בסרטו של ססיל ב. דה-מיל "ההצגה הגדולה בתבל" לצידה של בטי האטון.

בשנות ה-50 הקים ויילד חברת הפקה ושיחק בכמה מהסרטים אותם הפיק כמו: "The Big Combo" ‏(1955, לצד אשתו השנייה ג'ין וואלאס). ב-1965 הפיק וביים את הסרט "The Naked Prey" (הטרף העירום) בו שיחק צייד עירום הנמלט על נפשו מפני אנשי שבטים פראיים באפריקה.

ב-1963 ביים ושיחק בסרט "Lancelot and Guinevere", ב-1967 ביים ושיחק בסרט "Beach Red" וב-1970 ביים את הסרט "No Blade of Grass". כן הופיע במספר סדרות טלוויזיה כמו לוסי אהובתי וכתב מספר תסריטים.

חיי משפחה
---------

היה נשוי לשחקנית פטרישה נייט בשנים 1937–1951 ונולדה להם בת אחת - ונדי.

ב-1951 נישא לשחקנית ג'ין ואלאס שהופיעה איתו במספר סרטים ולהם בן משותף - קורנל ואלאס ויילד ג'וניור. הם התגרשו ב-1981.

ויילד מת בגיל 76 מלוקמיה. על תרומתו לתעשיית הקולנוע הוא זכה בכוכב בשדרת הכוכבים של הוליווד.

קישורים חיצוניים
----------------

ויקישיתוף מדיה וקבצים בנושא **קורנל ויילד** בוויקישיתוף

* קורנל ויילד, במסד הנתונים הקולנועיים IMDb (באנגלית)
* קורנל ויילד, באתר "אידיבי", מאגר הידע העברי לקולנוע ישראלי ועולמי
* קורנל ויילד, באתר AllMovie (באנגלית)
* קורנל ויילד, במסד הנתונים הקולנועיים KinoPoisk (ברוסית)
* קורנל ויילד, באתר AllMusic (באנגלית)
* קורנל ויילד, באתר MusicBrainz (באנגלית)
* קורנל ויילד, באתר Discogs (באנגלית)
* סרטון על קורנל ויילד, באתר יוטיוב
* קורנל ויילד, באתר Find a Grave
* קורנל ויילד, באתר "Find a Grave" (באנגלית)
* קורנל ויילד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007344855705171
* BNE: XX1297201
* BnF: cb13951455s (data)
* GND: 117379905
* ISNI: 0000 0000 5936 1805
* LCCN: no92028806
* MusicBrainz: 46a59a4d-593b-4b19-a87e-931e881defb0
* NARA: 10573671
* RKD: 103001
* SNAC: w600051b
* SUDOC: 059673168
* VIAF: 8085149489120893810001
* WorldCat: lccn-no92028806

 |
**קטלינה ארטוסי** (בספרדית: **Catalina Artusi**, נולדה ב-24 במאי 1990; בואנוס איירס, ארגנטינה) היא שחקנית ארגנטינאית. ידועה בתפקידיה בטלנובלות הארגנטינאיות של כריס מורנה: "קטנטנות", "קיץ נצחי" ו"פלוריסיינטה".

ביוגרפיה
--------

ארטוסי החלה את קריירת המשחק ב-1997, בטלנובלה הארגנטינאית "עשירים ומפורסמים", לצידן של נטליה אוריירו וקרינה סמפיני.

ב-1998, ארטוסי גילמה את תפקידה של קטלינה בטלנובלה הארגנטינאית "קטנטנות", של היוצרת והמפיקה הארגנטינאית כריס מורנה.

בין 1999–2000 ארטוסי נטלה חלק בטלנובלה הארגנטינאית "קיץ נצחי", של היוצרת והמפיקה הארגנטינאית כריס מורנה.

ב-2004, ארטוסי גילמה את תפקידה של מרינה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של אגוסטין סיירה, סטפנו דה גרגוריו ולאלי אספוסיטו.

ב-2007 ארטוסי נטלה חלק בתפקיד אורח בטלנובלה הארגנטינאית "משפחת פיירו".

בין 2008–2009 גילמה ארטוסי את דמותה של מיכאלה בטלנובלה הארגנטינאית "Don Juan y su bella dama", לצדם של בנחמין ויקוניה, איסבל מסדו ורומינה גאטני.

חיים אישיים
-----------

באוגוסט 2010, ארטוסי ילדה את בנה היחיד, באקו טורס ארטוסי.

קישורים חיצוניים
----------------

* קטלינה ארטוסי, ברשת החברתית אינסטגרם
* קטלינה ארטוסי, במסד הנתונים הקולנועיים IMDb (באנגלית)
**טל שמאי** (נולד ב-31 ביולי 1990) הוא חזאי ומגיש תחזית בחדשות 13.

ביוגרפיה
--------

טל שמאי גדל באריאל. כיום הוא מתגורר בתל אביב.

בשנת 2009 התגייס למרכז המטאורולוגיה של חיל האוויר, שם שירת כמש"ק מחקר מטאורולוגי וכחזאי. עם שחרורו מהשירות הצבאי החל לעבוד כחזאי בנמל התעופה בן-גוריון. זמן קצר לאחר מכן עבר מבחן בד בערוץ הראשון, והחל להגיש את התחזית במהדורת "מבט" לצד החזאיות שרון וכסלר וסיגל גפני.

בסוף 2012 סיים את עבודתו בערוץ הראשון, וכחודשיים לאחר מכן הצטרף לחדשות 10 כעורך ומפיק פינת התחזית במהדורה המרכזית. בנוסף החל להגיש פינת תחזית יומית בתוכנית הבוקר "אורלי וגיא".

בפברואר 2015 החל להגיש את התחזית גם במהדורה המרכזית, לצד החזאי דני רופ.

באוגוסט 2020 החליף את דני רופ במהדורת החדשות המרכזית של ערוץ 13.

בשנת 2019 נישא לבן זוגו. כעבור מספר שנים, השניים התגרשו.

קישורים חיצוניים
----------------

ויקישיתוף מדיה וקבצים בנושא **טל שמאי** בוויקישיתוף
* 

* טל שמאי, ברשת החברתית פייסבוק

* טל שמאי, ברשת החברתית אקס (טוויטר)

* טל שמאי, ברשת החברתית אינסטגרם

הערות שוליים
------------

1. ↑  הכי נורמלי: ככה נראית אהבה, באתר וואלה!‏, 13 ביוני 2019
**ריצ'רד סלבטורה קסטלנו** (באנגלית: **Richard Salvatore Castellano**; ‏ 4 בספטמבר 1933 – 10 בדצמבר 1988) היה שחקן קולנוע ותיאטרון אמריקאי. קסטלנו היה מועמד פרס אוסקר לשחקן המשנה הטוב ביותר ולפרס הטוני על הופעתיו בהפקות "מאהבים וזרים אחרים" וכוכב הסרט "הסנדק" בו גילם את פיטר קלמנצה.

ביוגרפיה
--------

נולד ברובע הברונקס, ניו יורק. לפני שהפך לשחקן עבד כקבלן בנייה.
התפרסם לראשונה בתור שחקן תיאטרון והיה מועמד ב-1969 לפרס הטוני על הופעתו במחזה "מאהבים וזרים אחרים" בתפקיד פרנק ואצ'יו.
בשנה שלאחר מכן גילם קסטלנו את הדמות גם בגרסה הקולנועית וקיבל מועמדות לפרס אוסקר לשחקן המשנה הטוב ביותר.

בשנת 1972 שיחק קסטלנו בדרמת הפשע הקלאסית "הסנדק" וגילם את המאפיונר פיטר קלמנצה חברו הקרוב של דון ויטו קורליאונה (מרלון ברנדו) והסנדק של בנו הבכור סאני (ג'יימס קאן). במהלך הסרט מתדרך קלמנצה את מייקל קורליאונה (אל פצ'ינו) כיצד לחסל את מפקח המשטרה המושחת קפטן מק'ולסקי ואת סוחר ההרואין וירג'יל סולוצו.
קסטלנו היה אמור להופיע גם בסרט ההמשך "הסנדק 2", אך בעקבות מחלוקות עם פרנסיס פורד קופולה על התפקיד החדש שרצה לגלם, קסטלנו החליט לבסוף לוותר על התפקיד.

קסטלנו היה נשוי לשחקנית ארדל שארידן. נפטר מהתקף לב בשנת 1988.

קישורים חיצוניים
----------------

ויקישיתוף מדיה וקבצים בנושא **ריצ'רד ס. קסטלנו** בוויקישיתוף

* ריצ'רד ס. קסטלנו, במסד הנתונים הקולנועיים IMDb (באנגלית)
* ריצ'רד ס. קסטלנו, באתר AllMovie (באנגלית)
* ריצ'רד ס. קסטלנו, באתר Rotten Tomatoes (באנגלית)
* ריצ'רד ס. קסטלנו, במסד הנתונים הקולנועיים KinoPoisk (ברוסית)
* ריצ'רד ס. קסטלנו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007381375905171
* BNE: XX1272057
* BnF: cb14162529q (data)
* GND: 129187143
* ISNI: 0000 0000 5935 922X
* LCCN: no97060348
* SUDOC: 264066243
* VIAF: 29741753
* WorldCat: lccn-no97060348

 |
"**אני אשתגע**" הוא שיר שכתב אהוד מנור ללחן דרום אמריקאי.

רקע
---

אהוד מנור כתב את המילים לפי לחן השיר "La partida" של הזמרת כרמלה (Carmen Requeta Dideo), בליווי גיטרה של פאקו איבנז.

נורית גלרון הקליטה את השיר לאלבומה "סימפתיה" שיצא בשנת 1982. באותה שנה הקליטה אותו חוה אלברשטיין עם הפרברים. הפרברים ומתי כספי גם הקליטו אותו לאלבומם המשותף "שיר אהבה רחוק", שיצא לאור בשנת 1983, וכלל גרסאות בעברית לשירים שמקורם בדרום אמריקה.

נוסף על כך דורית ראובני ביצעה גרסת כיסוי לשיר, ואף הקליטה אותו עם חבריה להרכב "שלושתנו", חנן יובל ואורי הרפז, באלבום הופעה חיה בשנת 2017.

קישורים חיצוניים
----------------

* מידע על היצירה "אני אשתגע" באתר מיוזיק בריינז
* סרטון השיר "אני אשתגע" באתר יוטיוב
* מילות השיר "אני אשתגע" באתר שירונט
* לדף השיר באתר הספרייה הלאומית

הערות שוליים
------------

1. ↑   La Partida, בביצוע כרמלה עם פאקו איבנז, וידאו קליפ של השיר באתר יוטיוב
2. ↑  סימפתיה, באתר qube
3. ↑  חוה אלברשטיין, הפרברים – אני אשתגע (1982), באתר סטריאו ומונו
4. ↑  שיר אהבה רחוק - עם הפרברים, באתר של מתי כספי

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 1136be6c-2d42-40f6-8912-674d23d13748

 |
**ציונה פטריוט** היא דמות דראג קווין המגולמת על ידי הבדרן הישראלי **יובל אדלמן** (נולד ב-28 באפריל 1973).

ביוגרפיה
--------

לאחר שירותו הצבאי עבד אדלמן בצוות בידור באילת. לאחר מכן המשיך ללימודי תואר ראשון בתקשורת וניהול במסלול האקדמי המכללה למינהל. כמו כן אדלמן למד משחק בצוותא אצל הבמאי שמחה ספקטור והוא בוגר בית הספר לקופירייטינג של תרצה גרנות. הוא לימד שנתיים דרמה במחנות קיץ בארצות הברית.

מאז שנת 1998, אדלמן מגלם דמות דראג קווין בשם ציונה פטריוט.

בשנת 2014 השתתף בעונה השנייה של תוכנית המציאות "בואו לאכול איתי".

בשנת 2016 השתתף בתוכנית המציאות "בייק אוף ישראל" והודח בחצי הגמר.

### ציונה פטריוט

דמותה של ציונה פטריוט עלתה לראשונה לבמה ב-1998. השם נוצר בעקבות האיום המחודש במלחמה, אז דובר רבות על טילי פטריוט. אותה שנה היא החלה להופיע ביחד עם רמה רימינג בצמד הדראג "הדראגולות" אשר התפרק שש שנים מאוחר יותר.

ציונה פטריוט הופיעה במופעי בידור, אותם אדלמן מכנה "סטנדראג" (סטנד-אפ ודראג), שבהם היא מדברת בחופשיות ובקיצוניות על סקס, פוליטיקה ועוד. היא דמות ישראלית וציונית שלרוב מחקה זמרות ישראליות ומופיעה בשירי להקות צבאיות. פטריוט הגישה תוכנית יחיד בשם "מלכת האמבטיה" (תוכנית אירוח והומור בערוץ המוזיקה 24) ועבדה ככתבת שטח של אתר האינטרנט נענע. בשנת 2007 הצטרפה פטריוט ללהקת פאות קדושות, הרכב המונה חמש מלכות דראג, דיוה די (דני יאיר), טלולה בונט (טל קלאי), קיארה דופלה (ליאור כהן) וגלינה פור דה-ברה (גיל נוה). פטריוט הופיעה עם אסתי זקהיים ב"אחת עם אופי", מופע קברט בתיאטרון תמונע ביום האשה מרץ 2009. בשנת 2009 הופיעה ביחד עם להקת פאות קדושות במיני-סדרת טלוויזיה ישראלית "תמיד אותו חלום" בערוץ הוט 3, ובמקביל גם בשירות VOD של חברת הכבלים HOT.

מסקר שערך אתר GayTLVGuide ובחן את חיי הלילה של קהילת הלהט"ב בישראל בראי סיכום העשור האחרון, עלה כי פטריוט היא הדראג קווין המוכרת ביותר בקרב המשתתפים.

בנובמבר 2011 השתתפה פטריוט בקמפיין "אחרי כל לילה מגיע יום", שנולד בעקבות ארבעה מקרי התאבדויות בקהילה הגאה, מספר חודשים לפני כן. לצד פטריוט השתתפו בקמפיין גם עברי לידר, שורטי, ג'ייסון דנינו הולט, אביעד קיסוס, עומרי חיון, גל אוחובסקי, אוריאל יקותיאל, קיי לונג, אבנר דפני, שי דויטש, יניב ויצמן ואחרים.

גלריית תמונות
-------------

* במכללת ספיר, "אירוע גאווה" מאי 2012במכללת ספיר, "אירוע גאווה" מאי 2012
* במועדון "אוויטה" בתל אביב, דצמבר 2010במועדון "אוויטה" בתל אביב, דצמבר 2010
* באירוע הגאווה בבאר שבע, יולי 2011באירוע הגאווה בבאר שבע, יולי 2011
* ויגסטוק, גן מאיר בתל אביב, נובמבר 2011ויגסטוק, גן מאיר בתל אביב, נובמבר 2011

קישורים חיצוניים
----------------

ויקישיתוף מדיה וקבצים בנושא **ציונה פטריוט** בוויקישיתוף
* 

* אתר האינטרנט הרשמי של ציונה פטריוט
* ליאת לוי, לב של גבר: חייו הכפולים של יובל אדלמן, nrg, ‏25.9.2010
* אתר למנויים בלבד איתי שטרן, ציונה פטריוט ורמה רימינג מסכמות 20 שנות מחאה ופאייטים, באתר הארץ, 6 ביוני 2018

הערות שוליים
------------

1. ↑  טל היינריך, "ברוך שלא עשני אשה", נענע10, 08/11/2006
2. ↑  "קברט נשים- ערב יום האשה 2009", באתר תיאטרון תמונע
3. ↑  יניב הלפרין, "איפה אנחנו אוהבים לבלות?", GoGay, 8/1/2010
4. ↑  הקהילה מתגייסת: אחרי כל לילה מגיע יום, באתר מזבלה
5. ↑  גיא ארליך, עזרה בדרך: הקהילה הגאה נלחמת בהתאבדויות, באתר הארץ, 7 בספטמבר 2011
**קלי דיאן מליסה רתרפורד** (באנגלית: **Kelly Deane Melissa Rutherford**; נולדה ב-6 בנובמבר 1968) היא שחקנית אמריקאית. רתרפורד מוכרת בעיקר בשל תפקידה כמייגן לואיס בסדרת הטלוויזיה "מלרוז פלייס", וכלילי ואן דר וודסון בסדרה "אחת שיודעת".

ביוגרפיה
--------

רתרפורד נולדה באליזבטאון, קנטקי. אמה, אן אדוארד, דוגמנית וסופרת, התגרשה מאביה של רתרפורד. היא הבכורה מבין ארבעה ילדים.

קריירה
------

קריירת המשחק של רתרפורד החלה ב-1989, כאשר הופיעה כשנתיים בתפקיד קבוע בסדרה "ג'נריישן", בה גילמה את סטפני "סאם" וידמור. ב-1992 גילמה את ג'ודי אוון, בעונה השנייה של הסדרה "הומפרונט". מ-1996 שיחקה במלרוז פלייס כמייגן לואיס, מהעונה החמישית ועד השביעית.

בשנת 2000 הופיעה בתפקיד קטן בסרט האימה "צעקה 3". 

בשנים 2002–2003 שיחקה בתפקיד חוזר בעונתה השלישית של סדרת הדרמה המשטרתית "המחוז" (אנ') ברשת CBS.

בשנים 2005–2006 הופיעה בסדרת הטלוויזיה "הפנטגון". 

בשנים 2007–2012 רתרפורד שיחקה בסדרת הטלוויזיה המצליחה "אחת שיודעת", בתור לילי ואן דר וודסון, אימם של סרינה ואריק.
מאז הספיקה לגלם עוד דמויות קטנות בסדרות כמו "שושלת" ו"שקרניות קטנות-הפרפקציוניסטית" 

בשנת 2019 שיחקה בסרט הטלוויזיה הקנדי "שלוש הנשים של בעלי".

חיים אישיים
-----------

רתרפורד הייתה נשואה בין השנים 2001–2002 לקרלוס טראגנו. 

היא נישאה לבעלה השני, איש העסקים הגרמני דניאל גירשט, באוגוסט 2006. בנם הראשון נולד ב-18 באוקטובר 2006, ובתם נולדה ב-8 ביוני 2009. הם התגרשו ב-30 בדצמבר 2008, בזמן שהייתה בהיריון עם בתם.

קישורים חיצוניים
----------------

ויקישיתוף מדיה וקבצים בנושא **קלי רתרפורד** בוויקישיתוף
* 
* קלי רתרפורד, ברשת החברתית פייסבוק

* קלי רתרפורד, ברשת החברתית אקס (טוויטר)

* קלי רתרפורד, ברשת החברתית אינסטגרם

* קלי רתרפורד, במסד הנתונים הקולנועיים IMDb (באנגלית)

* קלי רתרפורד, באתר AllMovie (באנגלית)

* קלי רתרפורד, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14223175c (data)
* GND: 143565168
* ISNI: 0000 0001 1473 6033
* LCCN: no2001075020
* NLP: a0000001772397
* Trove: 1448620
* VIAF: 61758360
* WorldCat: lccn-no2001075020

 |
**שיר גוטליב** (נולדה ב-9 באפריל 1974) היא שחקנית וזמרת ישראלית.

ביוגרפיה
--------

גוטליב התפרסמה לראשונה כאשר הופיעה בתוכנית הטלוויזיה "תופסים ראש" בערוץ הראשון במסגרת לימודיה בבית הספר לאמנויות תל אביב. 

כמו חלק מחבריה מהתוכנית (שבהם טל מוסרי, דנה דבורין, עידו מוסרי, נועה כהן ואסף קמיל) הצטרפה ללהקת הנוער "צעירי תל אביב" בה הייתה חברה בין השנים 1990 -1993, ובמסגרתה השתתפה בסדרה "לא כולל שירות" ששודרה אף היא בערוץ הראשון, והיא הייתה אחת הכוכבות הבולטות בה.

בשנות ה-90 ביצעה את שירי-הפתיחה לסדרות הטלוויזיה לילדים "חנוכה אצל סבתא בבי", "הרפתקאות פינוקיו", "צעירי בברלי הילס", "עוגי דוגי", "אגדות האחים גרים", "רוני וליטל", "דביבוני היער הירוק" ו"ספיידרמן: סדרת האנימציה".

את לימודי התיכון עשתה גוטליב במגמת תיאטרון בתיכון עירוני א' בתל אביב.

את שירותה הצבאי עשתה כפקידה בקריה, בין השנים 1993–1995.

במהלך שנות התשעים הנחתה גוטליב את התוכנית "זאפ לראשון" בערוץ הראשון.

בשנת 1998 שיחקה בסדרה "קפה פריז".

בשנת 1999 שיחקה בתפקיד אורח בסדרה "עשרים פלוס".

בשנות האלפיים, הנחתה את הגרלת הלוטו, ששודרה בערוץ 1.

עבדה כמחנכת בבית הספר היסודי "גבריאלי-הכרמל" בתל אביב. 

גוטליב גרושה ואם לשלוש בנות. מתגוררת בתל אביב.

אחותה, מיכל גוטליב פרידור מנהלת את בית הספר היסודי בנוף ים.

קישורים חיצוניים
----------------

* שיר גוטליב, ברשת החברתית פייסבוק
* שיר גוטליב, במיזם "אישים" לתיעוד היצירה הישראלית
* שיר גוטליב, במסד הנתונים הקולנועיים IMDb (באנגלית)
* שיר גוטליב, באתר שירונט
* שיר גוטליב, באתר MOOMA (בארכיון האינטרנט)
**קורנליה פרנסס** (באנגלית: **Cornelia Frances**;‏ 7 באפריל 1941 – 29 במאי 2018) הייתה שחקנית קולנוע וטלוויזיה אנגלייה שהתגוררה באוסטרליה.

ביוגרפיה
--------

פרנסס נולדה בליברפול ולמדה בבית ספר גילדהול למוזיקה ודרמה בלונדון. בראשית שנות ה-60 גילמה תפקידים קטנים בשני סרטי קולנוע שביים דודה, מייקל פאוול, וב-1965 עקרה לאוסטרליה. היא שבה לבריטניה לזמן קצר במהלכו נישאה למייקל איסטלנד, וב-1970 השתקעו השניים באוסטרליה באופן סופי.

באוסטרליה הפכה קריירת המשחק שלה למשמעותית יותר. במהלך שנות ה-70 השתתפה במספר סדרות טלוויזיה, בהן "איים אבודים", בתפקיד אליזבת קווין. ב-1975 קיבלה את התפקיד הראשי הראשון שלה, בסדרה "The Box", סאטירה העוסקת בנעשה בתחנת משטרה. בין 1976 ל-1978 גילמה את דמותה של האחות הקשוחה גרייס סקוט באופרת הסבון "The Young Doctors". 

ב-1978 החל בעלה לעבוד במלבורן, והשניים עברו להתגורר בעיר זו. במשך זמן קצר שימשה ככתבת בתחנת טלוויזיה מקומית, אך עד מהרה שבה למשחק. תפקידה המשמעותי הבא היה באופרת הסבון "Sons and Daughters", בה גילמה את דמותה של ברברה ארמסטרונג בין השנים 1982 ל-1986. מאז 1988 היא מגלמת, לסירוגין, את דמותה של עורכת הדין העוקצנית מוראג בלינגהאם באופרת הסבון "קרוב רחוק". במקביל להופעותיה בסדרות אלה, השתתפה במספר סרטי קולנוע וטלוויזיה, וכן גילמה תפקידי אורח בסדרות נוספות. בין 2001 ל-2002 הנחתה את הגרסה האוסטרלית לשעשועון הטלוויזיה "החוליה החלשה".

פרנסס הייתה גרושה ואם לבן, והתגוררה בסידני. בשנת 2003 פרסמה אוטוביוגרפיה בשם "?And what have you done lately".

קישורים חיצוניים
----------------

ויקישיתוף מדיה וקבצים בנושא **קורנליה פרנסס** בוויקישיתוף

* קורנליה פרנסס, במסד הנתונים הקולנועיים IMDb (באנגלית)
* קורנליה פרנסס, באתר AllMovie (באנגלית)
* קורנליה פרנסס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4374 6137
* LCCN: nb2004002297
* VIAF: 41353739
* WorldCat: lccn-nb2004002297

 |
כלוריד הכסף
**הליד כסף** הוא תרכובת הנוצרת בין כסף והלוגנים. התרכובת יכולה להיות ברומיד הכסף (AgBr), כלוריד הכסף (AgCl), יודיד הכסף (AgI) או מורכבת מפלואורידים (AgF, Ag2F, AgF2). הקבוצה מסומנת לרוב כ-AgX. החומרים הרגישים לאור בניירות וסרטי צילום הם הלידי כסף שאינם ממשפחת הפלואורידים.

רגישות לאור
-----------

במרבית הניירות וסרטי הצילום נעשה שימוש בהלידי כסף כחומר הרגיש לאור. גבישים של הלידי כסף בקולואיד (ג'לטין באמולסיות המודרניות או קולודיון וחלבון בשיטות ההיסטוריות) מצפים את הנייר או בסיס סרט הצילום. לקולואיד מוסיפים גופרית או תרכובות של זהב כדי לחזק את הרגישות של האמולסיה לאור. הלידי הכסף רגישים בעיקר לספקטרום העל-סגול ומעט מהספקטרום הכחול. ניתן להוסיף צובענים לאמולסיה אשר מרחיבים את טווח הרגישות של הלידי הכסף לכל הספקטרום הנראה. בסרטי צילום צבעוניים, כל שכבה מכילה צובענים שונים אשר גורמים לה להגיב לאורך הגל הרצוי בספקטרום (בדרך כלל כחול, ירוק ואדום).

ראו גם
------

* כסף חנקתי

קישורים חיצוניים
----------------

ויקישיתוף מדיה וקבצים בנושא **הליד כסף** בוויקישיתוף

הערות שוליים
------------

1. ↑  Kodak Silver Halide Emulsion
**קנג'י מיזוגוצ'י** (ביפנית: **溝口 健二**;‏ 16 במאי 1898 – 24 באוגוסט 1956), במאי קולנוע, תסריטאי ושחקן יפני.
במהלך הקריירה שלו ביים שמונים וחמישה סרטים המעידים על הפופולריות הרבה לה זכתה יצירתו.

ביוגרפיה
--------

מיזוגוצ'י נולד בטוקיו, לאב נגר. מצבה הכלכלי של משפחתו היה כה רעוע, עד שאביו החליט כי בתו הבכורה תימכר כגיישה, מעשה שהיה לו השפעה רבה על תפיסת העולם של מיזוגוצ'י. יחס זה לאחותו וכן התנהגותו האכזרית של אביו לאימו, גרם לטינה עמוקה של הבן לאביו. בגיל 13 עזב את בית הספר והתחיל לעבוד וללמוד עיצוב פרסומות בקובה שביפן. מאוחר יותר, בשנת 1920, הוא החל לעבוד כשחקן בתעשיית הקולנוע היפנית, שלוש שנים אחר כך, והוא רק בן 25, היה לבמאי מיומן באולפני ניקאטסו.

קריירה
------

עבודותיו הראשונות של מיזוגוצ'י התבססו על יצירות קודמות לדוגמה אדפטציות מיוג'ין או'ניל, טולסטוי והאקספרסיוניזם הגרמני. את סרטיו הראשונים יצר בזריזות, לעיתים תוך שבועות ספורים. וכך משנות ה-20 ועד לשנות ה-30, ביים למעלה משבעים סרטים, אך דא עקא, רובם אבדו. כמה מסרטיו השתייכו לז'אנר ה"קייגו איגה", סרטים מגמתיים בעלי נטייה שמאלית שהופקו ביפן בשנות העשרים והשלושים, בסרטים אלה עיצב מיזוגוצ'י את נטיותיו הסוציאליסטיות, וגיבש את ייחודיותו המהרהרת באלה.

למעמדו כבמאי מוערך הגיע בשנת 1936 בה הופקו סרטיו "Sisters of Gion" ו"Naniwa Elegy". סרטו החשוב ביותר הוא אוגטסו מונוגטרי משנת 1954.

פילמוגרפיה חלקית
----------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
* אוגטסו מונוגטרי (1953)
* סאנשו דאיו (1954)

לקריאה נוספת
------------

* Andrew, Dudley, and Paul Andrew. **Kenji Mizoguchi, A guide to References and Resources**. Bostion: G.K. Hall, 1981.

קישורים חיצוניים
----------------

ויקישיתוף מדיה וקבצים בנושא **קנג'י מיזוגוצ'י** בוויקישיתוף

* קנג'י מיזוגוצ'י, במסד הנתונים הקולנועיים IMDb (באנגלית)
* קנג'י מיזוגוצ'י, באתר AllMovie (באנגלית)
* קנג'י מיזוגוצ'י, במסד הנתונים הקולנועיים KinoPoisk (ברוסית)
* קנג'י מיזוגוצ'י, באתר "Find a Grave" (באנגלית)
* קנג'י מיזוגוצ'י, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447715105171
* BNE: XX981234
* BnF: cb11964488d (data)
* CANTIC: a11217121
* GND: 120128705
* ISNI: 0000 0001 1042 2248
* LCCN: n81035400
* NDL: 00370838
* NKC: xx0153701
* NLP: a0000002299015
* NTA: 068941714
* RKD: 354799
* SELIBR: 399425
* SNAC: w6bw0hdg
* SUDOC: 027647757
* Trove: 985717
* VIAF: 19686447
* WorldCat: lccn-n81035400

 |
**תום גרציאני** (נולד ב-2 בנובמבר 1988) הוא שחקן ישראלי.

ביוגרפיה
--------

גרציאני נולד ביישוב מכבים-רעות וגדל בעיר מודיעין-מכבים-רעות. הוא בוגר מגמת תיאטרון בתיכון עירוני א' מודיעין ובוגר קורס משחק מול מצלמה אצל גלית רוזנשטיין. הוא בוגר סל"ה - הסטודיו לאמנויות התיאטרון מיסודו של יורם לוינשטיין.

את שירותו בצה"ל החל בחטיבה 7 של חיל השריון במסלול הכשרה. בהמשך, הופחת הפרופיל הרפואי שלו, לאחר שהובחנה אצלו קצרת, ומאז שירת במפקדה.

קריירה
------

בשנת 2014 שיחק בתפקיד ראשי בסרטו של יוסי מדמוני "מקום בגן עדן" בתור נימרוד.

בין השנים 2014–2015 שיחק בעונה הרביעית והחמישית של סדרת הנעורים "גאליס" בערוץ הילדים.

בשנת 2015 שיחק בסרטו של שמי זרחין "המילים הטובות" בתור איש מכירות. בשנת 2016 שיחק בסרט הישראלי דובר-האנגלית "ג'רוזלם" בתור המארח הערבי עומאר.

בשנת 2016 החל לגלם את דמותו של איתן בסדרת הדרמה "תאג"ד" של yes. באותה שנה שיחק גם בסדרה "יום האם" שביים איתן צור לקשת, ב-ערוץ 2. בדצמבר אותה שנה החל לשחק במחזה "הצמה של אבא" מאת רמי דנון ובבימויו של רוני פינקוביץ' אשר עלה בהבימה.

בתיאטרון באר שבע ובתיאטרון הצפון שיחק במחזה "גרין מייל", על פי ספרו של סטיבן קינג.

בתיאטרון הבימה משחק במחזה "הצמה של אבא".

בשנת 2018 עלתה סדרת הטלוויזיה "משיח", בה שיחק. באותה שנה גם כיכב כאופק גרציאנו בסדרה "שלטון הצללים".

ב-2019 גילם את מיכאל בסדרה בת אל הבתולה, בנוסף גילם את שי בסדרה ביום שהאדמה רעדה.

בשנת 2022 שיחק במחזמר "הלהקה" המבוסס על סרטו של אבי נשר.

בשנת 2022 עלתה עונה של פאודה שמשחק בתור חוקר של השב"כ.

בשנת 2023 שיחק בסדרת הנעורים "דרימארס".

קישורים חיצוניים
----------------

* תום גרציאני, ברשת החברתית פייסבוק
* תום גרציאני, במיזם "אישים" לתיעוד היצירה הישראלית
* תום גרציאני, במסד הנתונים הקולנועיים IMDb (באנגלית)
* תום גרציאני, באתר "אידיבי", מאגר הידע העברי לקולנוע ישראלי ועולמי
* שיר זיו, תום גרציאני: "אף פעם לא הרגשתי בנוח עם הגוף שלי, חשבתי שהוא פחות גברי", באתר ישראל היום, 1 ביוני 2023

הערות שוליים
------------

1. ↑  הדס בשן, "אתה מרגיש כמו חפץ. זה לא כיף, זה מלחיץ", באתר מאקו, 17 בנובמבר 2016
2. ↑  גרין מייל - תיאטרון באר שבע, באתר הבמה
3. ↑  הצמה של אבא, באתר הבימה-התיאטרון הלאומי
**אסתר (תותי) ניניו** (נולדה ב-30 באפריל 1994) היא שחקנית ישראלית.

ביוגרפיה
--------

ניניו נולדה וגדלה באשדוד. מגיל צעיר החלה לשחק והצטרפה לבית הספר למשחק "יצירתי". בנעוריה למדה בתיכון המקיף ז' בעיר מגוריה ובהמשך למדה במגמת התיאטרון בבית הספר התיכון לאמנויות "תלמה ילין", שם למדה בין היתר עם ג'וי ריגר ואוריה חורש. במסגרת לימודיה היא שיחקה בין היתר במחזות "הלוויה חורפית", מאת חנוך לוין, "נוף ילדות" מאת דניס פוטר ובמחזמר "שיקגו" בתפקיד "מאמא מורטון".

את שירותה הצבאי עשתה בתיאטרון צה"ל.

קריירת משחק
-----------

### בטלוויזיה

בגיל 13, בשנת 2007 שיחקה לראשונה בתפקיד אורח בסדרת הטלוויזיה לילדים ונוער, "100 בתנ"ך", ששודרה בין היתר בערוץ לוגי. בשנת 2011 גילמה את דמותה של "תותי" בקומדיית המצבים, "אחרי הצלצול", ובאותה שנה גם שיחקה תפקיד אורח בסדרת הדרמה, "2.3 בשבוע", ששודרה בערוץ 10.

בשנת 2013 שיחקה בעונה השלישית של סדרת הנעורים, "אליפים", שם שיחקה את נועם האליפית, בתפקיד שדרש ממנה לגלח את ראשה. באותה שנה שיחקה גם בתפקיד ראשי בסדרה של ערוץ 10 "שולחן לשישה", אותה כתבה גלילה רון־פדר-עמית, וכן שיחקה בסדרה מאת חיים בוזגלו "בית המשאלות", ששודרה בערוץ הראשון, שם שיחקה תפקיד משני בתפקיד צעירה חסרת בית.

בשנים 2014 – 2018 כיכבה בסדרה, "שכונה", פרי עטו של גיורא חמיצר ובה שיחקה בתפקיד ראשי את דמותה של רחלי בן-דוד. בעונתה השלישית של הסדרה, דמותה הפכה לדמות הבי-סקסואלית המוצהרת הראשונה בסדרות נוער.

בשנת 2019 משחקת בסדרה "מעורבבים" את הדמות שלה רחלי בן דוד לצד שחקנים מסדרות שונות כגון "כפולה", "שכונה" (בה שיחקה ניניו), "נעלמים" ו"אילת".

בשנת 2020 שיחקה בתפקיד בפרק הראשון בסדרת הדרמה, "טהרן", בתור שירה, ישראלית שיחד עם בן זוגה נוחתת בנחיתת אונס בטהרן, איראן.

### הצגות ומופעים

במרץ 2015 הופיעה יחד עם חבריה לסדרה "שכונה" בסבב הופעות של "שכונה בהופעה", המבוסס על הסדרה.

בקיץ 2015 הייתה בסבב הופעות בארץ יחד עם ניר חלפון אשר משחק איתה בסדרה "שכונה".

מנובמבר 2015 עד ינואר 2016 לקחה חלק בהיי סקול פסטיגל בתפקיד תותי כחלק מהתלמידים השקופים בכיתת המדעים ט' 5 יחד עם אליאנה תדהר, דניאל מורשת, נווה צור ושחר חסון.

במרץ 2017 הופיעה במופע השני של "שכונה", לאחר הצלחתו של המופע הראשון.

באפריל 2018 השתתפה בהצגה "ביוש".

קישורים חיצוניים
----------------

ויקישיתוף מדיה וקבצים בנושא **תותי ניניו** בוויקישיתוף
* תותי ניניו, ברשת החברתית פייסבוק
* תותי ניניו, ברשת החברתית אינסטגרם
* תותי ניניו, במיזם "אישים" לתיעוד היצירה הישראלית
* תותי ניניו, במסד הנתונים הקולנועיים IMDb (באנגלית)
* אודליה גולדמן, ‏כוכבת השכונה: השחקנית שגאה להתמודד עם פערי מעמדות, בעיתון מקור ראשון, 31 במאי 2018

הערות שוליים
------------

1. ↑  תותי ניניו - קורות חיים
2. ↑  ענת כהן, התותי שבקצפת, 20 בינואר 2013
3. ↑  מופע תותי וניר (משכונה)
**קרלוס פאנס** (בספרדית: **Carlos Ponce**; נולד ב-4 בספטמבר 1972) הוא שחקן, דוגמן וזמר-יוצר פורטוריקני.

ביוגרפיה
--------

פאנס נולד בסן חואן, פוארטו ריקו, הוריו היגרו לפוארטו ריקו מקובה בתקופת המהפכה הקובנית. כילד הוא היה פעיל בהצגות ובמופעים של בית הספר ובתיכון היה חבר במועדון דרמה.

ב-1990 הו זכה במלגה בבית ספר למשחק אך רשת הטלוויזיה דוברת הספרדית "Univision" הציעה לו להנחות תוכנית בה אז הוא וויתר על לימודיו. לאחר סיום התוכנית הוא נסע למקסיקו לבקר חבר ובמהלך ביקור שם באולפני תחנת טלוויזיה הוא קיבל הצעה מטעם האחראי על הכישרונות של התחנה לשחק באופרת הסבון "Guadalupe" שעלתה ב-1993, לאחר מכן הוא גם שיחק בתפקיד הראשי באופרת הסבון "Sentimientos Ajenos" שבה הוא שר את שיר הנושא של הסדרה.

ב-2001 שר את שיר הסיום של הסרט "היפהפייה והיחפן 2".

בשנת 2003 שיחק בסרט הקומדיה האמריקאי "לתפוס את פאפי". ב-2004 לקח חלק בדיבוב הסדרה "מאיה ומיגל".

ב-2005 שיחק בסרט "הג'יגולו מת מצחוק 2".

ב-2006 הנחה את תחרות מיס תבל לצד ננסי אודל, באותה שנה שיחק בסרט האמריקאי "אני והמזל שלי" ולקח חלק בגרסה הספרדית של המנון ארצות הברית שעוררה מחלוקת.

ב-2011 דיבב את מרסל בסרט "ריו". באותה שנה כיכב לצדה של אנאהי בטלנובלה המקסיקנית "חיים כפולים".

בשנת 2012 שיחק בסדרת הדרמה היומית של TeenNick "הוליווד הייטס" בתור אדם.

בשנים 2014–2015 כיכב בסיטקום האמריקאי "קריסטלה" של רשת ABC; שם גילם את דמותו של פליקס גונזלס, הגיס של קריסטלה, במשך שתי עונות. 

בשנת 2016 שיחק בתפקיד הראשי את מנואל בטלנובלה "כסף זה לא הכל" מבית רשת טלמונדו.

בשנת 2019 שיחק לצדן של גבי אספינו ומרגריטה רוסה דה פרנסיסקו בסדרת הטלוויזיה האמריקאית "לשחק באש", בתפקיד של חורחה ג'ראמילו.

בשנת 2021 כיכב בין התפקידים הראשיים כארמנדו בטלנובלה "*La suerte de Loli*" מבית רשת הטלוויזיה האמריקאית טלמונדו, לצדם של גבי אספינו וכריסטיאן צ'אווס.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קרלוס פאנס** |
| ויקישיתוף תמונות ומדיה בוויקישיתוף: **קרלוס פאנס** |

* קרלוס פאנס, ברשת החברתית אקס (טוויטר)
* קרלוס פאנס, במסד הנתונים הקולנועיים IMDb (באנגלית)
* קרלוס פאנס, באתר AllMovie (באנגלית)
* קרלוס פאנס, במסד הנתונים הקולנועיים KinoPoisk (ברוסית)
* קרלוס פאנס, באתר אייטונס (באנגלית)
* קרלוס פאנס, באתר ספוטיפיי
* קרלוס פאנס, באתר AllMusic (באנגלית)
* קרלוס פאנס, באתר MusicBrainz (באנגלית)
* קרלוס פאנס, באתר Discogs (באנגלית)
* קרלוס פאנס, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 135136067
* ISNI: 0000 0000 5551 6734
* LCCN: no98102795
* MusicBrainz: 92d025f8-1a34-4b7a-b741-df6840f9232e
* SNAC: w6z72zjf
* VIAF: 34079197
* WorldCat: lccn-no2014022726

 |
פיאט 600
**פיאט 600** (מכונה גם "סייצ'נטו", 600 באיטלקית) הייתה מכונית נוסעים עירונית איטלקית שיוצרה על ידי יצרנית כלי הרכב **פיאט** בין השנים 1955–1969. אורכה היה 3.22 מטר בלבד, היא הייתה הפיאט הראשונה עם מנוע אחורי והצטיינה במחיר נוח של כ-7,300 דולר אמריקני דאז.
יוצרו בסך הכול 2,604,000 מכוניות פיאט 600 במפעל מיראפיורי באיטליה.

מאפיינים
--------

בפיאט 600 הותקנו בלמי תוף הידראוליים בכל הגלגלים. המתלים התאפיינו במבנה מיוחד של קפיץ עלים רוחבי אשר שימש גם כמייצב בין בולמי הזעזועים מבוססי הגז של הגלגלים הקדמיים. מאחור הותקנו בולמי זעזועים במבנה "קויל-אובר" וזרועות עוקבות למחצה. בכל מודלי ה-600 הייתה תיבת הילוכים בת 4 הילוכים מסוג טרנסאקסל (מותקנת על הציר האחורי), ההילוך הראשון לא היה מסונכרן.

שלא כמו בפולקסווגן חיפושית, מנוע הפיאט מקורר מים ומאפשר חימום סביר לתא הנוסעים. קירור המנוע הספיק לרכב סטנדרטי, אך בגרסאות מחוזקות ומשופרות הותקן מצנן מים או שמן נוסף בחזית הרכב. בכל הדגמים מערכת החשמל התבססה על גנרטור עם מווסת מתח חיצוני.
היות המנוע אחורי והקרור על ידי מים גרם הדבר לבעיות רבות וקשות של התחממות המנוע. שכן לא היה קרור ישיר של רוח בזמן הנסיעה על המצנן, להבדיל ממכוניות עם מנוע קדמי ששם עצם הנסיעה יוצרת רוח המקררת את חזית המצנן.

חלק מן הרכבים יוצרו עם דלתות התאבדות במקום דלתות ציר רגילות.

המהירות המרבית הייתה 95 קמ"ש בדגמי המנוע הקטן, ו-110 קמ"ש בדגמי ה-767 סמ"ק. שנה לאחר הצגת הדגם הבסיסי, הוצגו דגמי גג בד ו"מולטיפלה" - מכונית נוסעים בעלת 6 מושבים, הורתה של הפיאט מולטיפלה המודרנית. סיאט יצרה בספרד ברישיון גרסה של מכונית זו מ-1957 ועד 1973. למעלה מ 797,000 "סיאט 600" יוצרו ויוצאו בהצלחה לפינלנד, פולין, ארגנטינה ומקסיקו, שם כונתה בחיבה "פיטיטו". בספרד הפכה הפיאט 600 לרכב העממי הנפוץ ביותר לאחר מלחמת האזרחים.

גם ביוגוסלביה יוצרה המכונית כ"זאסטבה 750" (מאוחר יותר 850), וכונתה "פיצ'ו". מפעל זאסטבה בקרגויבאץ (סרביה) פעל מתחילת שנות השישים ועד 1985 ויצר את דגמי ה-750 ו-850 שזכו לפופולריות רבה ביוגוסלביה.

מנועי ה"פיאט 600" הועברו לדגם פיאט 600 מולטיפלה.

דגם הסיאט 600 אשר יוצר על ידי יצרנית המכוניות הספרדית **סיאט** בין השנים 1957–1973 התבסס על ה"פיאט 600", ונבנה ברישיון פיאט.

הפיאט 850 מבוססת במידה רבה על הפיאט 600, אך כל הילוכיה מסונכרנים, הותקנו בה בלמי דיסק קדמיים ואלטרנטור. רבים משפרים את מכוניות הפיאט 600 שלהם בחלקי פיאט 850, אך לעיתים נדרשות התאמות ושינויים.

דגם זסטאבה 750 יוצר ביוגוסלביה ברישיון פיאט והתבססה על "פיאט 600".

דגם ה"ג'ולי"
------------

פיאט 600 ג'ולי
ב-1958 העבירה פיאט מספר מכוניות פיאט 600 לסדנת ג'יה לשם דיגומן כדגם "ג'ולי" (Jolly). במכונית זו הותקנו מושבי קש וגג בד מתפרק. הן יועדו לבעלי יאכטות עשירים ואריסטוטל אונאסיס היה בעליה של אחת. מכוניות אלו יוצרו בסדרה מוגבלת ומחירן היה כפול משל פיאט 600 רגילה. כיום שרדו כפי הנראה פחות מ-100. 32 מהן שימשו כמוניות באי קטאלינה מול חופי לוס אנג'לס בשנים 1958–1962.

ראו גם
------

* סיאט 600

קישורים חיצוניים
----------------

ויקישיתוף מדיה וקבצים בנושא **פיאט 600** בוויקישיתוף

הערות שוליים
------------

1. ↑  "זסטאבה 750" - היסטוריה (היסטוריה) Historia del Zastava 750: El "Topolino" Criollo" [History of the Zastava 750: the home-grown Topolino]. El Tiempo: Motor (in Spanish). Colombia. 2014-12-19.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537390105171

 |
פליגה
**פליגה** (מכונה גם **חלוקה פרוקריוטית** או **חלוקה בינארית** - מאנגלית: **Binary fission**) היא אופן רבייה אל-זוויגית המשמש יצורים פרוקריוטיים (חד תאיים חסרי גרעין), והיא המקור ההתפתחותי למיטוזה - התהליך המקביל בתאי יצורים איקריוטיים (בעלי גרעין).

פירוט התהליך
------------

הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. בתחילת תהליך השכפול נקשרים מספר חלבוני מפתח לאזור מקור השכפול וגורמים להפרדה מקומית בין גדילי הדנ"א המרכיבים את הסליל הכפול. פתיחה זו של הסליל יוצרת **בועת שכפול** (Replication bubble), המכילה שני **מזלגות שכפול** - אחד לכל כיוון (המזלגות קיבלו את שמם מצורת ה-Y שלהם). תהליך השכפול מתקדם בשני כיוונים, כאשר המזלגות הולכים ומתרחקים ממקור השכפול ובועת השכפול הולכת וגדלה, עד להשלמת שני עותקים של הכרומוזום המעגלי המקורי.

עם השלמת השכפול, נעגן כל אחד מסלילי הדנ"א לקרום התא, לעיתים בסיוע מזוזומים. התארכות התא מביאה להפרדת הכרומוזומים. חלוקת התא מבוקרת על ידי כתריסר סוגי חלבונים המתאספים לעבר מבנה פולימרי טבעתי הנקרא **טבעת חיץ** (septal ring) בתווך בין הכרומוזומים. חלבונים אלה מנחים את יצירת המחיצה בין התאים. השכפול מסתיים בחלוקת הציטופלזמה.

פגמים תורשתיים
--------------

פליגה היא תהליך אל-זוויגי - המידע התורשתי של הצאצאים אמור להיות זהה לזה של תא המוצא. מוטציות מופיעות במידע התורשתי של הצאצאים הודות לשגיאות בתהליך השכפול. ככלל, שיעור המוטציות בתהליך שכפול הדנ"א החיידקי הוא גבוה מזה של יצורים רב תאיים. תכונה זו מסייעת לחיידקים להסתגל לסביבות מחיה שונות אליהן הם מתפשטים, כמו גם לפתח עמידות לאנטיביוטיקה. רבייה אל-מינית מאפשרת גידול אוכלוסין בקצב מעריכי. חיידקי קולי למשל מתחלקים כל כעשרים דקות בסביבת מחיה מיטבית, כלומר מכפילים את גודל המושבה.

ראו גם
------

* מיטוזה
* מיוזה

הערות שוליים
------------

1. ↑  Weiss DS, **Bacterial cell division and the septal ring**, Mol Microbiol. 2004 Nov;54(3):588-97, PMID 15491352

| בקטריולוגיה |
| --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |
| מורפולוגיה | נקד • מתג • סלילון |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |
| מיגור חיידקים | חיטוי • פסטור • עיקור • אנטיביוטיקה |

| תהליכים בתא |
| --- |
| מחזור התא | אינטרפאזה • מיטוזה • מיוזה • פליגה • אפופטוזה |  |
| חומצות גרעין וייצור חלבונים | שכפול DNA • שעתוק • שחבור • שחבור חליפי • תרגום |
| מטבוליזם | נשימה תאית • גליקוליזה • מעגל קרבס • זרחון חמצוני • תסיסה • גלוקונאוגנזה • מסלול הפנטוז פוספט • פוטוסינתזה • ניטריפיקציה |
גבינת **ברייה סאווארן** (בצרפתית: **Brillat-Savarin**) היא גבינת חלב פרה משולשת מבשילה רכה עם לפחות 72% שומן בחומר היבש (בערך 40% בסך הכל בגבינה כולה). יש לה קליפה טבעית ופורחת. היא נוצרה בערך ב-1890 בתור "Excelsior" או "Délice des gourmets" (עונג גורמה) על ידי משפחת Dubuc, ליד Forges-les-Eaux (Seine-Maritime) בצפון מערב צרפת. יצרן הגבינות אנרי אנדרו (Henri Androuet) שינה את שמה בשנות ה-30, כהומאז' לגסטרונומיה הצרפתית ולדמות הפוליטית ז'אן אנטלם בריה סאווארן מהמאה ה-18.

ברייה סאווארן מיוצרת כל השנה בעיקר בבורגון. היא מגיעה בגלגלים של 12–13 ס"מ ועובי של כ-4 ס"מ, ומתיישנת בין שבוע לשבועיים במרתף יבש. היא זמינה גם כגבינה טרייה (ללא הבשלה) המזכירה גבינת שמנת עשירה.

זוהי גבינה משולשת שמנת רכה בשלה שהיא טעימה, קרמית וחמצמצה קלות.

ראו גם
------

* רשימת גבינות צרפתיות

קישורים חיצוניים
----------------

ויקישיתוף מדיה וקבצים בנושא **ברייה סאווארן** בוויקישיתוף

הערות שוליים
------------

1. 1 2  European Commission publication of an application on quality schemes for agricultural products and foodstuffs, here: Brillat Savarin cheese
2. ↑   Jean Froc, *Les Traditions fromagères en France*, Versailles, Quae, 2006, p. 82-83. מסת"ב 2759200175
3. ↑  "Description and history of Brillat Savarin cheese". אורכב מ-המקור ב-2011-07-10. נבדק ב-2010-11-03.
4. ↑  websan.net, Mathieu Lamson-. "Brillat-Savarin". *androuet.com* (באנגלית). נבדק ב-2020-04-08.
5. ↑  Brillat-Savarin cheese
קבוצת מפגינים נושאת שלט בפרסית עליו נכתב "מוות לאמריקה"
**מוות לאמריקה** הוא סיסמה פוליטית אנטי-אמריקאית הנמצאת בשימוש בעיקר באיראן מאז המפכה האיראנית שאירעה ב-1979, המנהיג העליון של איראן, האייתולה ח'ומייני היה מטובעי הסיסמה אך התנגד לעשות בה שימוש תקשורתי והשתמש בה למטרות הפגנות והסברה בלבד.

משמעות הסיסמה
-------------

המשמעות המילולית של הביטוי הפרסי "Marg bar Āmrikā" (مرگ بر آمریکا) היא "מוות לאמריקה", על אף היותו ממקור פרסי הפך הביטוי להיות בשימוש גם בקבוצות אנטי-אמריקאיות נוספות ברחבי העולם,.

השימוש בסיסמה
-------------

בכירים איראנים מסבירים את השימוש בביטוי לאור ההתערבות של ההממשל האמריקאי במדיניות הפנים של איראן, ולדבריה זו תגובה הנגד שבאה בתגובה למדיניות זו, המנהיג העליון, עלי ח'אמנאי נאם בפני סטודנטים איראנים ואמר במהלך הרצאה "מוות למדיניות האמריקאית, מוות לשחצנות", לאחר פגישה של ח'אמנאי עם מפקדי חיל האוויר האיראני הבהיר ח'אמנאי כי העם האיראני אינו נגד העם האמריקאי והביטוי "מוות לאמריקה" מכוון למוות של מנהיגי ארצות הברית, במקרה הזה הכוונה הייתה לנשיא ארצות הברית, דונלד טראמפ, מזכיר המדינה בממשלו, מייק פומפאו והיועץ לביטחון לאומי, ג'ון בולטון

לאחר המהפכה האיראנית הפכה הסיסמה להיות נדבך בתשדירי תעמולה, אירועים והצהרות לתקשורת, השימוש בסיסמה מתלווה לעיתים בשריפתו וביזויו של הדגל האמריקאי.

לוגו תנועת הטרור "החות'ים" בתימן, בלוגו נכתב "אללהו אכבר, מוות לאמריקה, מוות לישראל, ארורים היהודים, ניצחון לאסלאם"
ב-23 ביוני 2017, במהלך יום קודס האיראני, קראו מפגינים איראנים "מוות לאמריקה" ו"מוות לישראל", שנה לאחר מכן נשרף דגל אמריקאי במג'לס וזאת לאחר פרישתו של הנשיא טראמפ מהסכם הגרעין האיראני, עוד באותו החודש הוביל, גם ביום השנה ה-40 למשבר בני הערובה באיראן וגם בהלווייתו של מפקד כוח קודס, קאסם סולימאני נשמעו קולות דומים.

קישורים חיצוניים
----------------

ויקישיתוף מדיה וקבצים בנושא **מוות לאמריקה** בוויקישיתוף

הערות שוליים
------------

1. ↑  Vanessa Martin (2003). *Creating An Islamic State: Khomeini and the Making of a New Iran*. p. 152. ISBN 9781860649004.
2. ↑  Arash Karami: Khomeini Orders Media to End ‘Death to America’ Chant (אורכב 04.03.2016 בארכיון Wayback Machine), Iran Pulse, October 13, 2013
3. ↑  Philip Herbst (2003). *Talking Terrorism: A Dictionary of the Loaded Language of Political Violence*. p. 6.
4. ↑  Herbst, p. 6-7
5. ↑  Melvin, Don (5 בנובמבר 2015). "Iranian leader: 'Death to America' refers to policies, not the nation". *CNN*. נבדק ב-9 בדצמבר 2015. `{{cite news}}`:  (עזרה)
6. ↑  ""Death to America" and the Iran Deal". *New Yorker*. 30 ביולי 2015. `{{cite news}}`:  (עזרה)
7. ↑  "Down with USA' means down with Trump, Bolton, and Pompeo". *english.khamenei*. נבדק ב-8 בפברואר 2019. `{{cite web}}`:  (עזרה)
8. ↑  Erdbrink, Thomas. "'Death to America' Means 'Death to Trump'". *nytimes*. נבדק ב-8 בפברואר 2019. `{{cite web}}`:  (עזרה)
9. ↑  "'Death to Israel.', 'Death to America' at Iranian parade". Arutz Sheva. 23 ביוני 2017. `{{cite web}}`:  (עזרה)
10. ↑  Iran lawmakers shout 'death to America,' burn U.S. flag after Trump nixes nuclear deal usatoday.com
11. ↑  סוכנויות הידיעות, 40 למשבר בני הערובה באיראן: "מוות לאמריקה וישראל", באתר ynet, 4 בנובמבר 2019
12. ↑  "מוות לאמריקה": עשרות אלפים בעצרות אבל בטהראן לאחר חיסול סולמאני, באתר וואלה!‏, 3 בינואר 2020
**ג'ון סנואוהה** (ביפנית: **瀬上 純**; נולד ב-2 באוגוסט 1970, מיאגי) הוא מלחין וגיטריסט יפני שידוע בעיקר כמלחין מוזיקה למשחקי מחשב.

ביוגרפיה
--------

ג'ון סנואוהה נולד במיאגי בשנת 1970. הוא החל לנגן בפסנתר בגיל 3. כאשר הוא היה בן 12 המשפחה עברה לפנמה, בגיל 15 הוא התחיל לנגן גיטרה והקים להקה שהתפרקה לאחר מספר שנים.

בשנת 1993 ג'ון סנואוהה סיים לימודי כלכלה באוניברסיטה והחל לעבוד כמלחין בחברת SEGA. הוא כתב מוזיקה לרוב המשחקים של "סוניק הקיפוד" והחל משנת 1998 עבד עבור "Sonic Adventure". במהלך הקלטות הוא הכיר מספר מוזיקאים והם החליטו להקים להקה "Crush 40".

בעקבות הקמת הלהקה שהחבר הנוסף שלה התגורר בסן פרנסיסקו, ג'ון סנואוהה עבר לקליפורניה. גם בהיותו בארצות הברית הוא המשיך לעבוד ב-SEGA במקביל להשתתפותו בלהקה Crush 40. 

בשנת 2005 סנואוהה הקליט אלבום עם זמרת יפנית שהופץ ביפן בלבד. הוא היה חבר של צוות 38 מלחינים שעבדו על מוזיקה ל"Super Smash Bros. Brawl" והוא כלל במחשק מחשב זה גם מספר שירים של להקת Crush 40.

בשנת 2009 סנואהה היה המלחין הראשי למוזיקה עבור "Sonic and the Black Knight".

בסוף שנת 2009 הוא לראשונה הוציא אלבום סולו.

בשנת 2011 הוא הופיע במספר הופעות של הלהקה וגם התמנה למלחין ראשי של "Sonic Generations".

בשנת 2018 הוא כתב מוזיקה ל-"Super Smash Bros. Ultimate".

קישורים חיצוניים
----------------

* 

* אתר האינטרנט הרשמי של ג'ון סנואוהה
* ג'ון סנואוהה, ברשת החברתית פייסבוק

* ג'ון סנואוהה, ברשת החברתית אקס (טוויטר)

* ג'ון סנואוהה, במסד הנתונים הקולנועיים IMDb (באנגלית)

* ג'ון סנואוהה, באתר ספוטיפיי

* ג'ון סנואוהה, באתר AllMusic (באנגלית)

* ג'ון סנואוהה, באתר MusicBrainz (באנגלית)

* ג'ון סנואוהה, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 25c72ce8-dd13-4892-a27a-afe198a59faa

 |
**הטעיה משמחת** או **הטעיה בת מזל** (באיטלקית: **Il fortunato inganno**) היא אופרה בת שתי מערכות מאת גאטנו דוניצטי (אופרה בופה). רוסיני כתב אופרה בשם דומה, "הונאה משמחת", כעשר שנים מוקדם יותר. הלברית של "הטעיה משמחת" נכתבה על ידי אנדריאה לאונה טוטולה (Andrea Leone Tottola) על בסיס יצירה לא מזוהה. הצגת הבכורה נערכה ב-3 בספטמבר 1823 בתיאטרון נואובו (Teatro Nuovo) בנאפולי.

היסטוריה
--------

דוניצטי הלחין את האופרה בקיץ 1823, בתקופה שהאופרה שלו "אלפרדו הגדול" (Alfredo il grande), על אלפרד הגדול מלך הסקסונים, הייתה בחזרות בתיאטרון סן קרלו (Teatro di San Carlo) בנאפולי. האופרה "הטעיה משמחת" נכשלה, ושרדה רק שלוש הופעות. היא לא נראתה שוב במשך שנים רבות. האופרה הוקמה לתחייה בשנת 1998 על ידי פסטיבל דלה ואלה ד'איטריה (Festival della Valle d'Itria).

הדמויות
-------

| דמות | קול |
| --- | --- |
| לטאנציו לטרוגלי, הזמר הראשון בתיאטרון נודד | בַּס |
| אאורליה, אשתו | סוֹפּרן |
| פולגנציה דל פולטו, שחקנית שנייה | סוֹפּרָן |
| אאוגניה, תלמידה של לטאנציו, אחיינית אאורליה | סוֹפּרָן |
| פיורדליסה, שחקנית | מצו סופרן |
| אורטנסיו פרנצ'סקטי - קולונל | בַּס |
| אדוארדו, אחיינו סגן בחיל הפרשים | טֶנוֹר |
| סיניור בקוארדו, מאסטרו די קאפלה (מנצח) בתיאטרון לאטרוגלי | בַּס |
| וולקנו, משורר להקת התיאטרון | טֶנוֹר |
| ביסקלינו, הבס של הלהקה | בַּס |
| אסקניו | בַּס |
| מקהלת הלהקה |

עלילה
-----

לטאנציו לטרוגלי מנהל להקה נודדת של זמרים ושחקנים עם אשתו אאורליה. תלמידתו של לטאנציו ואחת הזמרות האהובות עליו היא אאוגניה הצעירה, אחייניתה של אאורליה. אאורליה מרמה את קולונל פרנצ'סקטי מספר פעמים, כדי לשנות את דעתו לגבי צוות התיאטרון ועבודת התיאטרון בכלל ולהסכים לחתונתם של אדוארדו (האחיין של הגנרל) ואאוגניה. הפעולה של אאורליה מצליחה בסופו של דבר, והיא מצליחה לשכנע את הגנרל בהציגה את עצמה כרוזנת.

לקריאה נוספת
------------

* 0-521-27663-2 Ashbrook, William. Donizetti and His Operas. Cambridge University Press (1982).

קישורים חיצוניים
----------------

ויקישיתוף מדיה וקבצים בנושא **הטעיה משמחת** בוויקישיתוף
* הלברית באיטלקית
* Il fortunato inganno: Scores at the International Music Score Library Project
**קריסטי מקוסקו קריגר** (באנגלית: **Kristie Macosko Krieger**) היא מפיקת קולנוע אמריקאית, הידועה בעבודתה עם סטיבן ספילברג.

ביוגרפיה
--------

קריגר קריגר סיימה ב-1992 תואר ראשון בסוציולוגיה באוניברסיטת קליפורניה בדייוויס. היא עבדה במחלקת הפרסום בחברת אמבלין של סטיבן ספילברג. ב-1995 עברה לעבוד בקרן השואה שיזם ספילברג.

ב-1997 החלה לשמש כעוזרת הראשית של ספילברג בעבודתו כמפיק וכבמאי במסגרת חברת דרימוורקס. במהלך השנים התקדמה ושימשה כעוזרת מפיק, מפיקה שותפה, מפיקה בפועל וכמפיקה בסרטיו, כשהיא תופסת את מקומה של קתלין קנדי שעברה ללוקאס פילם. בין השאר שימשה מפיקה בסרטים "גשר המרגלים" עליו הייתה מועמדת לפרס אוסקר, "העיתון", "שחקן מספר אחת", "סיפור הפרברים", "הפייבלמנים" ו"מאסטרו". 

היא נשואה ואם לבן.

קישורים חיצוניים
----------------

ויקישיתוף מדיה וקבצים בנושא **קריסטי מקוסקו קריגר** בוויקישיתוף

* קריסטי מקוסקו קריגר, במסד הנתונים הקולנועיים IMDb (באנגלית)
* קריסטי מקוסקו קריגר, באתר MusicBrainz (באנגלית)
* קריסטי מקוסקו קריגר באתר אמבלין פרטרנס
* Interview: How Kristie Macosko Krieger Went From Steven Spielberg's Assistant to His Producer on 'Bridge of Spies', אתר movies.com, ‏2 בפברואר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007402398505171
* BNE: XX5791847
* GND: 1078905223
* LCCN: no2016027730
* MusicBrainz: 54d836a5-a971-4d83-9fba-8e60607e2098
* NLK: KAC2020M5998
* RERO: 02-A026152569
* VIAF: 107146634299641930703
* WorldCat: lccn-no2016027730

 |